[{"text_idx": "#000000", "text": "Uned Datblygu Dysgu ac Addysgu"}, {"text_idx": "#000002", "text": "Mae rhywfaint o\u2019r adborth yr ydym wedi\u2019i gael am Gyrsiau Blackboard Ultra yn nodi nad ydynt mor addasadwy yn weledol a\u0302 chyrsiau\u2019r Blackboard gwreiddiol. Caiff Ultra ei greu gan gadw hygyrchedd mewn cof, sy\u2019n golygu nad yw rhai o\u2019r nodweddion a oedd gennym o\u2019r blaen, megis cefndiroedd lliw neu weadog a thestun a allai fod mewn cyferbyniad lliw isel ar gael mwyach."}, {"text_idx": "#000003", "text": "Yn y neges flog hon byddwn yn rhoi rhai awgrymiadau i chi a allai helpu i wneud eich Cyrsiau Blackboard Ultra yn fwy deniadol i\u2019r golwg, gan gynnwys rhai nodweddion newydd sbon a gyrhaeddodd ym mis Medi."}, {"text_idx": "#000004", "text": "Mae Modiwlau Dysgu yn gweithio\u2019n debyg i ffolderi a gellir eu gosod ar lefel uchaf y Dudalen Gynnwys. Gallwch ddefnyddio\u2019r rhain i drefnu eich Deunyddiau Dysgu. Un o\u2019r datblygiadau a gyrhaeddodd yn ddiweddar yw\u2019r gallu i uwchlwytho delweddau i Fodiwlau Dysgu."}, {"text_idx": "#000006", "text": "O\u2019r fan honno, gallwch bwyso Ychwanegu delwedd i uwchlwytho delwedd o\u2019r chwilotwr ffeiliau. Dewiswch y ddelwedd o\u2019r Chwilotwr Ffeiliau sy\u2019n agor ac uwchlwytho. Fel arall, gallwch lusgo a gollwng eich delwedd i olygydd y Modiwl Dysgu. Ar o\u0302l i chi ychwanegu delwedd at Fodiwl Dysgu, bydd yn ymddangos fel a ganlyn:"}, {"text_idx": "#000007", "text": "Os ydych chi\u2019n brysur, brysur yn paratoi eich cyrsiau ar ras wyllt cyn i\u2019r myfyrwyr gyrraedd a chawsoch chi ddim amser i fynychu sesiynau hyfforddi dros yr haf, beth am ymweld a\u0302\u2019n clipiau fideo hyfforddi newydd ar sut i weithio yn Blackboard Ultra."}, {"text_idx": "#000008", "text": "Rydym ni wedi creu Rhestr Chwarae Hanfodion Ultra i gynorthwyo staff i ymgyfarwyddo a\u0302\u2019r nodweddion newydd cyffrous Ultra. Mae\u2019r rhestr chwarae yn cynnwys 15 fideo byr (2-8 munud) gyda fideo rhagarweiniol hirach Cyflwyniad i Blackboard Learn Ultra."}, {"text_idx": "#000009", "text": "Os ydych chi\u2019n ansicr yngly\u0302n a\u0302 sut i wneud rhywbeth penodol yn Ultra neu rydych angen eich atgoffa o rhywbeth yn sydyn, edrychwch ar ein fideos hyfforddi dwyieithog. Dyma fanylion y clipiau unigol:"}, {"text_idx": "#000011", "text": "Rydym yn parhau i gynnal sesiynau hyfforddi ar-lein yn Gymraeg a Saesneg a gallwch archebu a gweld sesiynau eraill ar y dudalen archebu."}, {"text_idx": "#000012", "text": "Os oes gennych unrhyw gwestiynau am Ultra, e-bostiwch eddysgu@aber.ac.uk."}, {"text_idx": "#000014", "text": "Fel rhan o brosiect Blackboard Ultra ehangach, mae integreiddiad Panopto wedi\u2019i uwchraddio i weithio gyda Blackboard Ultra. Mae hyn wedi rhoi cyfle i ni wneud rhai newidiadau a gwelliannau."}, {"text_idx": "#000016", "text": "Mae ffolderi Panopto bellach wedi\u2019u trefnu yn o\u0302l y flwyddyn academaidd."}, {"text_idx": "#000017", "text": "Mae staff wedi gofyn sawl gwaith bod eu ffolderi Panopto ar gyfer eu cyrsiau Blackboard yn cael eu trefnu yn o\u0302l blwyddyn academaidd yn hytrach nag fel rhestr hir. Rhoddodd y gwaith uwchraddio gyfle i ni ailstrwythuro ein ffolderi yn o\u0302l y gofyn."}, {"text_idx": "#000018", "text": "Bydd ffolderi blwyddyn lefel uchaf yn ymddangos yn llwyd, ond bydd gennych fynediad i\u2019ch ffolderi Panopto o fewn y ffolderi hyn o hyd."}, {"text_idx": "#000019", "text": "Pan fyddwch chi\u2019n agor recordydd Panopto mewn ystafell addysgu"}, {"text_idx": "#000020", "text": "Gallwch naill ai ddod o hyd i\u2019r ffolder Panopto yr hoffech recordio ynddi drwy\u2019r ffolderi neu chwilio am y ffolder Panopto yr ydych am recordio ynddi."}, {"text_idx": "#000021", "text": "I ddod o hyd i\u2019r ffolder Panopto yr ydych am recordio ynddi drwy\u2019r ffolderi:"}, {"text_idx": "#000022", "text": "Cliciwch ar y botwm cwymplen yn y maes Folder.\nCliciwch ddwywaith ar ffolder blwyddyn academaidd i\u2019w ehangu.or\nCliciwch ar y saeth cwymplen i\u2019r chwith o\u2019r ffolder blwyddyn academaidd i\u2019w ehangu.\nDewiswch y ffolder Panopto yr hoffech recordio ynddi."}, {"text_idx": "#000023", "text": "I chwilio am y ffolder Panopto yr hoffech recordio ynddi."}, {"text_idx": "#000024", "text": "Yn y maes Folder dechreuwch deipio cod modiwl neu enw\u2019r ffolder Panopto yr ydych am recordio ynddi\nDewiswch y ffolder yr hoffech recordio ynddi."}, {"text_idx": "#000025", "text": "Rhannu recordiadau Panopto o flynyddoedd blaenorol."}, {"text_idx": "#000026", "text": "I rannu recordiadau Panopto o ffolderi Panopto blynyddoedd blaenorol, copi\u0308wch y recordiadau i ffolder blwyddyn gyfredol y cwrs. Mae hyn yn rhoi mynediad i bob myfyriwr sydd wedi cofrestru ar flwyddyn gyfredol y cwrs yn Blackboard i weld y recordiadau. Gweler y Cwestiynau Cyffredin hwn."}, {"text_idx": "#000027", "text": "Erbyn hyn mae gan bawb ffolder yn Panopto o\u2019r enw My Folder y gallant recordio ynddi. Yn y Recordydd Panopto gellir dod o hyd iddi o dan Quick Access."}, {"text_idx": "#000028", "text": "Mae My Folder yn ddefnyddiol ar gyfer recordiadau nad yw staff neu fyfyrwyr eisiau eu rhannu ag eraill ar unwaith neu pan na allant ddod o hyd i ffolder addas i recordio ynddi.Gellir symud recordiadau o My Folder i ffolder Panopto arall yn ddiweddarach. I gopi\u0308o neu symud recordiad Panopto Gweler y Cwestiwn Cyffredin hwn."}, {"text_idx": "#000029", "text": "A yw eich cynnwys yn weladwy i fyfyrwyr?"}, {"text_idx": "#000030", "text": "Mae nawr yn amser da i wirio a yw\u2019r cynnwys yng nghyrsiau Blackboard eleni yn weladwy i fyfyrwyr. Gyda\u2019r symud i Blackboard Learn Ultra, mae unrhyw ddeunyddiau a gopi\u0308wyd o gyrsiau blynyddoedd blaenorol wedi\u2019u cuddio rhag y myfyrwyr yn ddiofyn."}, {"text_idx": "#000031", "text": "Gallwch newid gwelededd eitemau unigol (gweler safle cymorth Blackboard ar gyfer sicrhau bod eitemau yn weladwy). Gallwch eu gwneud yn weladwy ar unwaith neu ddefnyddio\u2019r Amodau Rhyddhau (dyddiad/amser, myfyrwyr/grwpiau penodol, perfformiad myfyrwyr \u2013 gweler safle cymorth Blackboard ar gyfer Rhyddhau Cynnwys i gael rhagor o wybodaeth)."}, {"text_idx": "#000032", "text": "Os oes gennych lawer o ddeunydd cudd, cofiwch y gallwch ddefnyddio\u2019r adnodd Golygu Llwyth i sicrhau bod eitemau lluosog o gynnwys yn weladwy ar unwaith (gweler safle cymorth Blackboard ar gyfer defnyddio Golygu Llwyth). Cofiwch beidio a\u0302 gwneud y ffolder Arholwyr Allanol yn weladwy."}, {"text_idx": "#000033", "text": "Pan fyddwch chi\u2019n defnyddio Golygu Llwyth i wneud ffolder yn weladwy, bydd hefyd yn gwneud yr holl eitemau cynnwys yn y ffolder yn weladwy."}, {"text_idx": "#000034", "text": "Cofiwch y gallwch ddefnyddio\u2019r adnodd Rhagolwg Myfyrwyr (gweler safle cymorth Blackboard ar gyfer defnyddio Rhagolwg Myfyrwyr) i weld sut mae eich cwrs a\u2019ch cynnwys yn ymddangos i fyfyrwyr."}, {"text_idx": "#000035", "text": "Gweler ein tudalen we Ultra am ragor o ddeunyddiau cymorth neu cysylltwch a\u0302\u2019r Uned Datblygu Dysgu ac Addysgu (elearning@aber.ac.uk)."}, {"text_idx": "#000037", "text": "Mae deunyddiau cymorth i gynorthwyo myfyrwyr gyda Blackboard Learn Ultra bellach ar gael ar ein tudalennau gwe."}, {"text_idx": "#000039", "text": "Rhoddwyd gwybod i\u2019r myfyrwyr am y newid i Blackboard cyn diwedd y flwyddyn academaidd ddiwethaf."}, {"text_idx": "#000040", "text": "Fel rhan o\u2019r symudiad i Ultra mae ein Cwestiynau Cyffredin wrthi\u2019n cael eu diweddaru."}, {"text_idx": "#000042", "text": "Un o fanteision symud i Blackboard Learn Ultra yw\u2019r gwelliannau cynyddol i\u2019r amgylchedd dysgu rhithwir."}, {"text_idx": "#000043", "text": "Yn y blogbost hwn, byddwn yn amlinellu rhywfaint o\u2019r nodweddion newydd sydd ar gael yn y diweddariad y mis hwn."}, {"text_idx": "#000044", "text": "Mae\u2019r lleoliad i reoli\u2019r nodwedd Grwpiau wedi newid. Gallwch gael mynediad at hwn yn uniongyrchol o\u2019r ddewislen ar frig eich cwrs:"}, {"text_idx": "#000045", "text": "Gweler Canllawiau grwpiau i gael rhagor o wybodaeth."}, {"text_idx": "#000046", "text": "2. Delweddau ar gyfer Modiwlau Dysgu"}, {"text_idx": "#000049", "text": "Er mwyn sicrhau bod eich cynnwys mor hygyrch a\u0302 phosibl, defnyddiwch y gwiriwr hygyrchedd."}, {"text_idx": "#000050", "text": "Sgrinlun o gyfrifiadur Disgrifiad a gynhyrchir yn awtomatig."}, {"text_idx": "#000051", "text": "Wrth i chi greu eich cynnwys, cynhyrchir eich sgo\u0302r hygyrchedd i\u2019ch hysbysu am unrhyw newidiadau y gallech eu gwneud o bosibl."}, {"text_idx": "#000052", "text": "O ran graddio profion, gallwch bellach raddio yn o\u0302l cwestiwn neu fyfyriwr yn Ultra. Gweler Canllawiau profion Blackboard a Graddio hyblyg i gael rhagor o wybodaeth."}, {"text_idx": "#000053", "text": "Am ddiweddariadau eraill y mis hwn, edrychwch ar Nodiadau rhyddhau Blackboard."}, {"text_idx": "#000054", "text": "Os oes gennych unrhyw gwestiynau am ddefnyddio unrhyw un o\u2019r nodweddion hyn neu Blackboard Learn Ultra, cysylltwch a\u0302 ni eddsygu@aber.ac.uk."}, {"text_idx": "#000055", "text": "Ar 1 Awst, bydd y Gwasanaethau Gwybodaeth yn symud eu systemau ymlaen i baratoi ar gyfer y flwyddyn academaidd nesaf (2023-24)."}, {"text_idx": "#000056", "text": "Nid yw Cyrsiau Blackboard yn wahanol bellach. Ar 1 Awst, daw\u2019r dyddiadau tymor ar gyfer 2023-24 yn fyw."}, {"text_idx": "#000057", "text": "Mae hyn yn golygu nad yw Cyrsiau 2023-24 wedi\u2019u rhestru fel rhai Preifat ond yn hytrach maent bellach ar gael. Mae hefyd yn golygu na fyddant yn arddangos yn y Cyrsiau sydd i ddod."}, {"text_idx": "#000058", "text": "Gellir cyrchu cyrsiau 2023-24 o\u2019r hafan nawr. Os hoffech weld eich cyrsiau 2023-24 yn unig, defnyddiwch y togl ar y brig neu hidlo yn o\u0302l cyrsiau."}, {"text_idx": "#000059", "text": "Gallwch wneud eich cwrs yn ffefryn er mwyn iddo ymddangos ar frig y dudalen trwy glicio ar y seren:"}, {"text_idx": "#000060", "text": "[Testun amgen: Cwrs gyda seren wedi\u2019i hamlygu i\u2019w wneud yn ffefryn]"}, {"text_idx": "#000061", "text": "Ni fydd myfyrwyr yn dod ar eich cwrs nes eu bod wedi cwblhau\u2019r cofrestru."}, {"text_idx": "#000062", "text": "Os oes gennych unrhyw gwestiynau am Ultra, cysylltwch a\u0302 eddysgu@aber.ac.uk."}, {"text_idx": "#000065", "text": "Cynlluniwyd y sesiwn hyfforddi hon i sicrhau bod staff yn cael cyfle i ymgyfarwyddo a\u0302 Blackboard Ultra a chyflawni Isafswm Presenoldeb Gofynnol Blackboard."}, {"text_idx": "#000066", "text": "Ers mis Mai, rydym wedi hyfforddi dros 300 aelod o staff mewn sesiynau wyneb yn wyneb ac ar-lein."}, {"text_idx": "#000067", "text": "I\u2019r rhai ohonoch a oedd yno ar ddiwrnod cyntaf y gynhadledd byddwch wedi gweld y nodweddion cyffrous sy\u2019n dod i Blackboard Ultra dros y blynyddoedd nesaf."}, {"text_idx": "#000068", "text": "Os nad ydych wedi llwyddo i fynychu un o\u2019ch sesiynau adrannol neu os hoffech gael sesiwn loywi, rydym yn cynnal y sesiynau yn Gymraeg a Saesneg ar-lein."}, {"text_idx": "#000069", "text": "Gallwch archebu lle ar ein sesiynau hyfforddi a gweld sesiynau eraill ar y dudalen archebu."}, {"text_idx": "#000070", "text": "Diweddariad ar Brosiect Blackboard Ultra"}, {"text_idx": "#000071", "text": "Y newyddion mawr ers ein diweddariad diwethaf ar brosiect Blackboard Ultra yw ein bod wedi dechrau sesiynau hyfforddi adrannol. Mae wedi bod yn wych cwrdd a\u0302 staff a dangos hanfodion defnyddio Ultra. Hyd yma mae 200 o bobl wedi mynychu sesiwn, ac mae gennym fwy o sesiynau wedi\u2019u trefnu dros yr haf."}, {"text_idx": "#000072", "text": "Os nad ydych yn gallu mynychu eich sesiwn hyfforddi adrannol, mae gennym nifer o rai wedi\u2019u trefnu\u2019n ganolog i chi ymuno a\u0302 hwy."}, {"text_idx": "#000073", "text": "Yn ogystal a\u0302 hyn, ac i sicrhau bod gan gydweithwyr fynediad at nodweddion llawn Ultra, mae\u2019r sesiynau canlynol wedi\u2019u trefnu (ar gael yn Gymraeg a Saesneg):"}, {"text_idx": "#000075", "text": "Gallwch weld ein sesiynau ac archebu eich lle ar y dudalen archebu cwrs."}, {"text_idx": "#000076", "text": "Rydym hefyd yn gweithio y tu o\u0302l i\u2019r llenni ar integreiddio ag offer eraill. Ar hyn o bryd, rydym yn gweithio ar ei gwneud hi\u2019n haws i chi ddod o hyd i\u2019r ffolder Panopto ar gyfer y flwyddyn academaidd gywir pan fyddwch chi\u2019n creu recordiadau. Rydyn ni\u2019n credu y bydd hyn yn gwneud pethau\u2019n llawer haws pan fydd yr addysgu\u2019n dechrau eto. Cadwch lygad allan am newyddion ar hyn."}, {"text_idx": "#000077", "text": "Rydym yn edrych ymlaen at groesawu cydweithwyr o Antholeg / Blackboard a Phrifysgol Bangor i\u2019r gynhadledd ddysgu ac addysgu flynyddol. Mae gennym ddiwrnod cyfan o ddigwyddiadau cysylltiedig ag Ultra ar 4 Gorffennaf. Os nad ydych wedi archebu eich lle yn y gynhadledd, gallwch wneud ar ein gwefan. Gweddalennau\u2019r gynhadledd."}, {"text_idx": "#000080", "text": "Rydym yn falch iawn o groesawu nifer o siaradwyr allanol i\u2019r Gynhadledd Dysgu ac Addysgu eleni."}, {"text_idx": "#000081", "text": "Gallwch fwrw golwg dros ein rhaglen lawn ac archebu eich lle ar-lein."}, {"text_idx": "#000083", "text": "Bydd cydweithwyr yn clywed am ddatblygiadau ar gyfer y dyfodol, yn cael cyfle i weithio ar eu modiwlau Blackboard Ultra a\u2019u gwella, a rhoi adborth i\u2019r cwmni ar welliannau."}, {"text_idx": "#000084", "text": "Gweler isod fywgraffiadau ein siaradwyr."}, {"text_idx": "#000085", "text": "Subscribe to Blog via Email\nEnter your email address to subscribe to this blog and receive notifications of new posts by email."}, {"text_idx": "#000086", "text": "Subscribe to Blog via Email"}, {"text_idx": "#000087", "text": "Enter your email address to subscribe to this blog and receive notifications of new posts by email."}]